Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 103

a) Az 1. kategóriába azok a berendezések tartoznak, amelyeket úgy terveztek, hogy a gyártó által megállapított mûködési paraméterek mellett nagyon magas védelmi szintet biztosítsanak. Az ebbe a kategóriába tartozó berendezéseket olyan terekben való alkalmazásra szánták, ahol folyamatosan, hosszú ideig vagy gyakran alakul ki robbanásveszélyes környezet, melyet a levegõ gázokkal, gõzökkel, ködökkel vagy lebegõ porokkal való keveréke okoz. Az ebbe a kategóriába tartozó berendezéseket, melyeknek biztosítaniuk kell a megfelelõ védelmi szintet még a berendezés ritkán elõforduló hibája esetén is, olyan védelmi módok jellemzik, melyek úgy mûködnek, hogy — a védelmi módok egyikének meghibásodása esetén legalább egy második független védelmi mód biztosítsa a megfelelõ biztonsági szintet; vagy — egymástól független két hiba fellépése esetén a megfelelõ biztonsági szint biztosítva legyen. Az ebbe a kategóriába tartozó berendezések feleljenek meg a 2. számú melléklet 2.1. pontjában hivatkozott kiegészítõ követelményeknek.

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes